Felixe Casciùn
Felixe Casciùn (in italiàn Felice Cascione) cunusciüu ascì cun u nòmme de battàia U Mégu, in dialettu autese scritu "U Mêgu" ascì (Inpéia Pòrtu Mauìssiu, 2 mazzu 1918 – Àutu, 27 zenà 1944), è u l'éa in partigiàn e mégu ligüe.
Felixe Casciùn, U Mégu
Dæti personâli
Mòrte: 27 zenà 1943 (Àutu)
Paize: Itàlia, Ligüia
Âtre informaçioìn
Biugrafìa[modìfica | modìfica wikitèsto]
Felixe Cascìun u nàsce a Inpéia Portu Mauissiu ai 2 de màzzu du 1918, da pàe Giubàtta upeàiu (funditù de e canpàne) e màe méstra de scöa elementàre. Véllu u nu cunusce peò pé tenpu Giubàtta scicumme c'u möe düante a gùera intu 1918, quande u fìu gh'axeva sulu pòchi mexi.[1] Da zúenu u frequenta poi u liceu a Inpeia, dund'u cunusce Lisciandru Nàtta, poi segretàiu du PCI.[2]
Inte 'stu periudu u vegne ricurdau suviatüttu pé u sport praticàu, a pallanöu, difatti spessu u se alena au pòrtu, divenendu sentru-vasca e capità da squaddra lucàle GUF Inpeia, cun questu gruppu u vinse u canpiunàu da divixun nasiunàle de Séie B inte l'ànnu 1938, tantu che l'ànnu doppu a squaddra a rìva a a Divixun A.[3][4][5]
L'amigu Lisciandru Natta u l'axeva cunscideau cumme in "antigu gregu, bèllu e viguusu".[6]
U se iscrìve cuscì intu 1936 a a facultài de mêxìna a l'Universcitài di Stüddi de Zena, cumme l'axeva prumessu a sò màe Maìa Bajardu, stabilenduse a a Ca' du Stüdénte:[7][8]
A Zena u se iscrìve ai GUF[10] e divegne ün di prutagunìsti inti "Littoriali dello Sport" pé u nöu[11]. Intu 1938 Casciùn u l'adeìsce (daprìmma in moddu nu cuntinuu) au Partìu Cumunìsta Italian, rivandu a frequentà de suvénte i mèmbri presenti a Inpeia.[12]
Intu mése d'agustu du 1939 u partecipa ai zöghi stüdenteschi mundiàli chi i se tegnìvan a Vienna, zà a l'epuca sutta u duminiu tedescu[13]. Sciben i sòi sucessi spurtìvi a Zena, Cascione u se tröva in dificultài pe anbientàse: propiu inte stu mumentu chi i cumensan i suspetti sciü de vellu, riguardu a a sòa adexùn au partìu clandestin; pé evità àtri rischi u càngia universcitài, spustànduse a a Sapiènsa de Rumma[14]. Ina vòtta c'u zunze a Rumma peò a vùxe in sce a sòa adexùn ai GUF sulu aparente u fàn suspetà turna de antifascismu, tantu che u perde de suvensiùi[15]. Cuntinnua cuscì i stüddi a Bulògna, trasfeénduse tùrna. Quande l'esercitu italiàn u và a cunquistà Mentùn, aù in Fransa, Casciùn u vegne inviàu sciü u pòstu cumme cumisàiu pé a sanitài, l'è chì c'u cunpisce e primme espeiénse de mégu.[16]
Se laurea aa fìn a l'Universcitài de Bulogna in méxîna u 10 lüggiu du 1942, ma u resta fin aa fin de l'ànnu in 'sta sitài, dund'u fà espeiènse a a clinica ustetricu-gineculòggica de l'universcitài[17]. Intu stessu peiudu u se iscrìve ufissialmente au Partiu Cumunista Italiàn.
L'adexun a a Resisténsa[modìfica | modìfica wikitèsto]
'Rivau a Inpeia, se custruìsce in breve tenpu a fàmma de 'n mégu sensibile, pruntu a giüttà i àtri. Vegne cuscì supranumminàu U megu, apuntu pe a sò prufesciùn. Quande doppu u 25 lüggiu 1943 vegne numinàu u növu guvèrnu, cun au càppu u generale Badoglio u pìa parte a de manifestasiùi a favù da a caütta du regimme fascista.[18]
Casciùn u vegne peò fermàu e arestàu assemme a a màe Maìa, acusài de avé urganisàu di tumulti, resta pé questu ina ventena de dì in galéa.[19]
Doppu l'armistìssiu de l'8 de setènbre du 1943 i tedeschi i vàn a ucupà l'Italia, furmàndu intu nòrd da penìsua a Repübbrica suciàle italiana; da questu mumentu Casciùn u l'adeisce a Rexisténsa. Se mette a cappu de 'n'inpruvisà brigà de partigiani, da sciübitu inte l'Inpeiese, cun a prima base a Diàn (Castéllu), inta lucalitài de Magalettu, cun trezze persune in tutàle.[20] In grossu flüsciu de partigiài u razunze a banda de Casciùn a partì dau 20 de nuvenbre du 1943, quande u distreitu militàre, cun a fìrma du culunellu, u sancisce u bàndu di aruollamèntu c'u prevedeva a péna de mòrte pé i disertùi[21].
U suprannòmme U megu divegne alùa u sò nòmme de batàia. Düante a vitta inte muntagne de l'entrutèra Casciùn u 'giütta i feìi e i abitanti de 'sti paìsi, cun a sò esperiensa de megu. Cumme cumandànte u vuxeva asci che i sò ommi i fussan inpegnai ascì inte esercissiu fìxicu, pé tegnìse in fùrma. Fra e primme asiùi cunpiùe da a bànda de 'stu zùenu u gh'è ascì l'attaccu a 'n grùppu de quàttru surdàtti tedeschi, chi i stàvan repaàndu a linia du telegrafu, sciben che 'sti chi i resciàn a scapà, ciü a catüa de 'na camìxa neigra, 'massà sciübitu dòppu.[22]. Nunustante questu a bànda a vegne prestu individuà, e dunca u gruppu u se spòsta versu l'àta valà du turènte Merula, inte l'entrutèra d'Andöa.[23][24]
U scùntru de Muntegrassie[modìfica | modìfica wikitèsto]
Inti dì chi i preceddan u trafeiméntu a pupulasiùn da lucalitài de Muntegràssie, surva u sentru abitàu de Purtu Mauissiu u l'axéva piccàu Luigi Ramone[25], u segretàiu du Partìu Nasiunàle Fascista, che segundu de fùnti u l'axeva cunpìu de preputense versu i abitànti du paise;[26] A giurnà doppu a vegne tra l'àtru feìa in fàssa so fìa Maria Delfina Ramone, c'a a l'andàva a Inpeia in bisicletta, prubabilmente pe denunsià l'accadüu.[27]
Cumme efettu da segnalasiùn du fàttu u 14 de dixenbre du 1943 di surdàtti da a "ex 33ª Legione CC.NN. da montagna Gandolfo" d' Inpeia i muntan a Muntegrassie, incruxàndu i partigiai de Casciùn, chi i l'axevan avèrtu u fögu cuntru i càmmi chi i traspurtàvan e feéndu a morte u milite[26] uriginàiu de Nissa Rinaldo Morelli[28][29]. Segundu i diari du cumandànte da cunpagnia da GNR Luigi Ferraris i fascisti presènti a Muntegrassie i l'éan ina vinténa e se spustàvan cun numma ina curiera.[30] Pé Giorgio Pisanò invexe i vìnte se stàvan spustandu dai munti versu a Rivéa.[31] L'atàccu u vegne dunca recacciàu in deré e vegnan inprigiunài i fascisti Luciano Di Paola e u milite Michele Dogliotti, chi i l'éan in perlustrasiùn.[31] Inti racunti partigiàni questa battaia a vegne descritta cun l'arivu de in nümmeu inprecisàu de fascisti in sce un gruppu de sinque curiere, ciü àtri vulutàri de Sanremmu, dae "brigàe giuvanili"[32], intu rapòrtu du càppu da Pruvinsa de Inpeia, a l'epuca Francesco Bellini, se fa rifeimentu a a mòrte du nissardu Morelli e a a cattüa du tenente Di Paola e du milite Dogliotti.[33]
I dui prixunéi, tütti dui da Guardia Nasiunàle Republicàna[34], fin dau mumentu da cattüa, secundu e testimunianse partigiàne, i l'axevan mantegnüu in ategiamentu ustìle inti cunfrunti di carcerieri[35], particularmente u ciü zuenu, Dogliotti[36]. Intu fratenpu, incalsài da 'n rastrelamentu tedescu, i partigiài i deciddan de custituì in Consìu de guèra pé andà a decidde a sorte di dui prigunéi, dexidendu se duveli 'massà cun u s-ciòppu[37], ma Casciùn u se inpunta e u l'inpedisce l'esecusiun, tendandu poi l'avixinamentu de Dogliotti e Di Paola a a càusa partigiana:
U mégu u furnisce cuscì de cüe a Dogliotti, che intu scuntru u l'axeva ripurtàu quarche ammaccaüa, u dividde pòicun véllu a sò rasiùn de cibbu, i scigài e ascì e cuvèrte.[39] Sciben tüttu questu, u sutta-tenènte Di Paola u restava senpre in silensiu, mentre u milite Dogliotti u cuntinuava a ribadì a sò pusisiùn de forte ustilitài versu i partigiài.[39] Ai tanti chi ghe dixevan de lascià perde u cumandante ghe rispundeva:
Intu fratenpu u repartu guidàu dau mégu u se spòsta da l'entrutèra de Andöa a quellu d'Arbenga, stabilenduse a Cü(r)enna, (intu cumün de Vendun) dunde tröva pòstu inta cascina di "Cròvi", mèntre i dui prixunéi i vegnan serài intu scantinàu de un àtru casùn lì vixin.[40] In ucaxiùn du dì de Natale[40] e du prìmmu de l'ànnu, sciben u paé cuntràiu di àtri partigiài, u cumandante U mégu u l'hà vusciüu ascì a presénsa di dui inprixunài a a séna.[41]
U 7 de zenà du 1944 i dui fascisti, cundotti a ina pussa d'ègua, i sciortàn a disarmà Carlo Siciliano, u sò carceriere ma, intu tentatìvu de imubilisàlu u tenente Di Paola u resta feìu, mèntre Dogliotti u riesce a scapà, sutraenduse ai àtri partigiài chi i l'éan vegnüi a vegghe cose u sucedeva.[42] Dogliotti riesce alua a razunze a pèi, dulurante, a caserma de camixe negre a Arbenga.[42] Casciùn, informàu in sce l'accadüu u da imediatamente l'urdine de trasfeise cun tüttu l'acampamentu da Cüenna a Càe Funtàne, lucalitài du cumün de Àutu, pe scapà da in puscibile rastrelamentu.[43]
A morte[modìfica | modìfica wikitèsto]
U 27 de zenà, a sett'ùe du matin, üna culonna tedesca faxente parte de "356ª divixun de fanteìa", dunde i gh'éa ascì di fascisti chi i s'ean ünii, pasandu pe Àutu, razunzendu Càe Funtànte; e primme avanguardie tedesche i vàn a ucupà a cascina dunde u cumandante u durmiva, dunde, sciü teitu a sventuàva a bandéa rùssa.[45] Inti primmi mumenti u s'è parlàu de Dogliotti cumme quellu c'u l'axeva guidàu i tedeschi ad Autu, versciùn spessu cunfermà dai reduci, anche se u nu saieva du tüttu puscibile, perché u nu saxeva du növu spustamentu da a bàse.[46] Casciùn cun dui òmmi u pröva turna a pià u cuntrollu da cascìna, dunde i se truvavan di ducumenti inpurtanti, ma i tedeschi i se sèran a l'internu; Casciùn u vegne culpìu au zenùggiu, e u riporta 'na fratüa a a tìbbia.[45] Ün di cunpagni du Mégu u l'axeva pruvau a turnà in deré pé fa intervegnì ascì i àtri. In sucursu de Casciùn i rivan i partigiài Mercati e Cortellucci. Mercati vista a dificultài a intervegni u turna in-deré mentre Cortellucci u resta bluccàu fra u fögu di nemixi, che intu fratenpu u l'axeva utegnüu di rinforsi.[47] Sentenduse piàu Casciùn u esurtava i sòi a andàsene, pé metìse in sàrvu, ma nunustante quéstu Cortellucci u vegne piàu.
Segundu e funti partigiàne Casciùn u l'éa stàu piàu cumme prixunéu e imediatemènte doppu fuxilàu dai fascisti.[48] Riserche d'archiviu cunpiùe inta sitài tedesca de Friburgo in Brisgovia, inta ducumentasiùn da "356ª divixun de fanteìa tedesca", i l'hà truvàu ina cumunicasiùn limitatìva, c'a a dìxe che U Mégu u saieva stàu massàu, ma sensa acenà ne au cumme ne se in cumbattimentu.[49] A diferensa l'Uffissiu Politicu Investigatìvu guidàu dau tenente culunnéllu da Guardia Nasiunàle Republicàna Pier Cristoforo Bussi in t'in dispacciu internu u l'axeva cumunicàu a l'epuca che Felixe Casciùn u l'éa stàu piàu e inprixunau, pe poi esse 'massàu cun u s-ciòppu dai tedeschi.[49]. I carabbinéi da sitài de Cuni, doppu e indagini cunpiùe, inta relasiùn da vélli invià a quelli de Inpeia i aferman che u cumandante partigiàn u nu saieva mòrtu fuxilàu, ma intu messu de ina sparatòia.[50] Sciüi giurnàli partigiài clandestìn de l'epuca se difundeva ascì a vuxe pé cui Casciùn, a a fin de nu càsse in màn tedesche esendu cattüau, u s'éa spaàu in curpu in testa.[51]
U cumandu da brigà, ina votta mortu U Mégu, u vegne cuvertu da Acquarone, c'u prefeisce u ritìu da bànda.[52] A brigà a pìa poi u nòmme de Divisione Garibaldi "Felice Cascione" (Divixun Garibaudu "Felixe Casciùn"). A l'indumàn da mòrte de Felixe Casciùn, Italo Calvino u l'adeìsce assemme a sò frài Floriano Calvino a a segunda divixun d'assaltu partigiàna "Garibaldi", intitulà au stéssu Casciùn. U futüu scritù u và a ricurdà:
A cansùn "Scigu(r)a u véntu"[modìfica | modìfica wikitèsto]
De Casciùn u se sà c'u l'éa bravu a scrìve, ascì e puesie, ma nu l'éa bòn a cantà, e düante u periudu da Rexisténsa u cunpleta u testu de 'na sò cansùn "Scigu(r)a u véntu" (Fischia il vento)[3], c'a l'axeva zà cumensàu a Bulogna, quarche ànnu primma[7][6], in scia bàse da pupulàre meudìa suvietica Katjuša. Au conpagnu d'àrmi Giacomo Sibilla, numme de battaìa Ivan, u dixeva che i partigiài ligüi in quéllu mumentu nu l'axevàn ancù ina bandéa, ma a saieva servìa armenu ina cansùn pé rapresentàli, e vistu che Ivan s'éa purtàu 'na chitàra in muntagna, vélli i cumensan a fà de pröve. Velli i cumensan cun a meudìa de Va' penscé(r)u (Va' pensiero), ma poi i trövan a Katjuša, che in italiàn a diventa Fischia il vento, grassie ascì a Maìa, a mamà de Casciùn c'a revixita u testu, cangiandu l'uiginàiu verbu "Sciuscia" (Soffia) in "Scigü(r)a" (Fischia).[53][2]
A cansùn partigiàna a vegne intunà pé a primma 'otta a Cü(r)enna düante a méssa de Natàle de l'ànnu 1943, ascì poi in fùrma ufisiàle a Àutu, inta ciàssa da géxa u dì de Pasquetta (6 de zenà) du 1944.[7] Sulu trei setemàne dòppu Felixe u möe 'massàu dai nazifascisti. Doppu a Libeàsiun, a cansùn a l'acquista sanpre ciü inpurtansa, divenendu l'inno uffisiale de e Brigate Partigiane Garibaldi, ma nu sulu: difatti a l'ha avüu ciü rivisitasiùi e u stòicu Roberto Battaglia a l'ha definìa cumme a cansùn ciü cunusciüa da Rexistensa.[54]
Unueficénse[modìfica | modìfica wikitèsto]
A Repübbrica Italiana a ricurnusce l'asiùn de Felixe Casciùn grassie a a medaìa d'òu au valù militàre, cun a seguente mutivasiùn:
Ricunuscimenti[modìfica | modìfica wikitèsto]
• U 27 de aveì du 2003 u l'è stàu issàu in munumentu, a Àutu vixin au pòstu dune u l'è stàu massàu Casciùn, dunàu da l'artista tedescu Rainer Kriester.[56]
• Vegnüu a cunuscensa da in veggiu partigiàn da a stòia de Casciùn, ciamàu ascì, dòppu, u "Che Guevara de Inpeia", u fìu du stéssu Guevara, Camilo Guevara March, u l'éa partìu da Cuba pé vixità u munumentu dedicàu e rende umàggiu au Mégu.[57]
• U l'è stàu realisàu ün cìne-ducumentàiu in sce a sò stòia, realisàu da Remo Schellino.[7]
•A Felixe Casciùn a l'è intitulà a séde ANPI de Leca d'Arbenga, che tra l'àtru a l'urganissa mustre, cuncursi e gìte inti pòsti dunde u l'è viscüu U Mégu.[58]
Nòtte[modìfica | modìfica wikitèsto]
- ↑ Biga, Felice Cascione, p. 18
- ↑ 2,0 2,1 (IT) U "Che Guevara" de Inpeia (PDF), in sce cantilotta.org. URL consultòu o 31 màzzo 2021.
- ↑ 3,0 3,1 3,2 (IT) Intervìsta a dui partigiài du comandante Felixe Casciùn, l'autù de "Scigù(r)a u ventu", in sce anpi.it, 29 novénbre 2012. URL consultòu o 21 màzzo 2021.
- ↑ (IT) Emilio Marrese, Felìxe Casciùn, c'u u ciàppa u véntu u fà sciguà, in sce genova.repubblica.it, 22 arvî 2014. URL consultòu o 2 zùgno 2021.
- ↑ (IT) Rarinantes Inpeia, in sce rarinantesimperia.eu. URL consultòu o 2 zùgno 2021.
- ↑ 6,0 6,1 (IT) Felice Cascione, schedda de l'ANPI, in sce anpi.it. URL consultòu o 2 zùgno 2021.
- ↑ 7,0 7,1 7,2 7,3 (IT) Cìne-Ducumentàiu "U megu" biugrafìa de Felixe Casciùn (PDF), in sce comune.vendone.sv.it. URL consultòu o 2 zùgno 2021 (archiviòu da l'url òriginâle o 4 òtôbre 2013).
- ↑ Biga, Felice Cascione, p. 35
- ↑ Biga, Felice Cascione, p. 21
- ↑ Biga, Felice Cascione, p. 30
- ↑ Donatella Alfonso, p. 39
- ↑ Biga, Felice Cascione, pp. 31-32
- ↑ Biga, Felice Cascione, p. 33
- ↑ Biga, Felice Cascione, p. 36
- ↑ Biga, Felice Cascione, p. 39
- ↑ Biga, Felice Cascione, p. 41
- ↑ Biga, Felice Cascione, p. 44
- ↑ Biga, Felice Cascione, pp. 62-63
- ↑ Biga, Felice Cascione, pp. 63-64
- ↑ Biga, Felice Cascione, p. 98
- ↑ Biga, Felice Cascione, p. 99
- ↑ Biga, Felice Cascione, p. 107
- ↑ Biga, Felice Cascione, p. 109
- ↑ Biga, Felice Cascione, pp. 115-116
- ↑ Politi, p. 193
- ↑ 26,0 26,1 Donatella Alfonso, p. 56
- ↑ Politi, p. 14
- ↑ Biga, Felice Cascione, p. 124
- ↑ Politi, p. 159
- ↑ Sasso, p. 26
- ↑ 31,0 31,1 Pisanò, p. 1941
- ↑ Biga, Felice Cascione, pp. 124-125
- ↑ Biga, Felice Cascione, p. 123
- ↑ In te: Donatella Alfonso, Fischia il vento: Felice Cascione e il canto dei ribelli, LIT edizioni, 2014. a capitulu numme(r)u 7, Neve a Case Fontane, i dui fascisti i vegnan definìi "miliziani", e dunca "ade(r)enti a a Milissia"; eruneamènte vegnan de suvente indicài, cumme u sucedde ascì in sciü scìtu de l'ANPI, cumme menbri de e Brigàe negre, ma intu meze de zenà du 1944 u dìtu repartu u nu l'existeva ancù, cumme l'éa u(r)amài desfà a Milissia Vulunta(r)ia pé a Següessa Nasiunàle (e cuscì dìte "camixe negre"), dunca è da intendese quaxi segü(r)amente che Dogliotti u fusse ün menbru de e Milissie Speciàli de a Guardia Nasiunale Repübbricàna (GNR), erede du gruppu MVSN, de cui 7 legiùi e l'avevan apuntu a giurisdisiùn de e "Muntagne e de Fureste" in sciü teritòiu da Repübbrica Suciàle Italiana
- ↑ Biga, Felice Cascione, pp. 131-136
- ↑ 36,0 36,1 Donatella Alfonso, p. 58
- ↑ Donatella Alfonso, p. 57
- ↑ Biga, Felice Cascione, p. 131
- ↑ 39,0 39,1 39,2 Donatella Alfonso, p. 83
- ↑ 40,0 40,1 Biga, Felice Cascione, p. 132
- ↑ Biga, Felice Cascione, p. 138
- ↑ 42,0 42,1 Biga, Felice Cascione, p. 142
- ↑ Biga, Felice Cascione, p. 143
- ↑ (IT, LIJ) Ligüia in vèrsci, U Mégu, in sce liguriainversi.blogspot.com. URL consultòu o 3 zùgno 2021.
- ↑ 45,0 45,1 Biga, Felice Cascione, p. 159
- ↑ Biga, Felice Cascione, p. 152
- ↑ Biga, Felice Cascione, p. 160
- ↑ Biga, Felice Cascione, p. 161
- ↑ 49,0 49,1 Biga, Felice Cascione, p. 162
- ↑ Biga, Felice Cascione, p. 164
- ↑ Biga, Felice Cascione, p. 166
- ↑ Biga, Felice Cascione, p. 167
- ↑ (IT) Felixe Casciùn, U Mégu partigiàn, in sce trucioli.it. URL consultòu o 2 zùgno 2021.
- ↑ (IT) Paola Scola, Quella nòtte de Natàle, quande i partigiài i cantàvan pe a primma 'otta Scigua u véntu..., in sce lastampa.it, 24 dexénbre 2020. URL consultòu o 2 zùgno 2021.
- ↑ Quirinàle - schedda, in sce quirinale.it. URL consultòu o 3 zùgno 2021. U pòstu (Valà du Pennavàire) inta schedda u l'è indicàu eruneamente cumme "Val Pannevaire".
- ↑ (IT) Itineài da Rexistensa, Àutu (Càe Funtàne) dunde u l'è mòrtu Felixe Casciùn, in sce savona.mentelocale.it. URL consultòu o 3 zùgno 2021 (archiviòu da l'url òriginâle o 14 màzzo 2014).
- ↑ (IT) Recensciùn a l'òpea de Donatella Alfonso, Fischia il vento, in sce castelvecchieditore.com. URL consultòu o 3 zùgno 2021.
- ↑ (IT) Anpi de Leca, pagina prinsipà du scìtu ufisiàle, in sce leca.anpi.it. URL consultòu o 3 zùgno 2021.
Bibliugrafìa[modìfica | modìfica wikitèsto]
- (IT) Alessandro Natta, Vita eroica di Felice Cascione, Sanremmu, Edizioni Pci Imperia, 1945.
- (IT) Giovanni Bronda, L'uomo, il medico, el patriota in Felice Cascione, Livornu, Edizioni Belforte, 1950.
- (IT) Giorgio Pisanò, Gli ultimi in grigioverde, Milàn, CDL Edizioni, 1967.
- (IT) Enrico De Vincenzi, Fischia il vento, Savuna, Edizioni Anpi, 1972.
- (IT) Francesco Biga, Felice Cascione, Inpéia, Dominici Editore, 1996.
- (IT) Alberto Politi, I caduti della R.S.I. Imperia e provincia, Novantico Editrice, 1999.
- (IT) Attilio Camoriano, Scarpe rotte, Zena, Fratelli Frilli Editori, 2006, ISBN 88-75-63188-3.
- (IT) Francesco Biga, Felice Cascione e la sua canzone immortale, Inpéia, Istituto storico della Resistenza e dell'età contemporanea, 2007.
- (IT) Remo Schellino, U megu. Biografia di Felice Cascione, Inpéia, Docufilm, 2008.
- (IT) Fulvio Sasso, La banda Ferraris, 2ª ed., L. Editrice, 2010, ISBN 88-95-95530-7.
- (IT) Donatella Alfonso, Fischia il vento. Felice Cascione e il canto dei ribelli, Rumma, Castelvecchi Editore, 2014, ISBN 88-68-26574-5.
Vuxi curelàe[modìfica | modìfica wikitèsto]
- Sirviu Bunfànte
- Divixun Garibaldi Cichéru
- Marti(r)i de Galanêu
- Germàn Jôri
- Giacumu Bü(r)anéllu
- Walter Fillak
- Rumàn Magnaldi
Âtri prugètti[modìfica | modìfica wikitèsto]
- Wikimedia Commons a contêgne di files in sce Felixe Casciùn
azb_Arab lij_Latn dyu_Latn lij_Latn lij_Latn lij_Latn lij_Latn srd_Latn lij_Latn lij_Latn lij_Latn lij_Latn lij_Latn lij_Latn lij_Latn srd_Latn lij_Latn lij_Latn lij_Latn lij_Latn srd_Latn lij_Latn lij_Latn lij_Latn lij_Latn lij_Latn lij_Latn srd_Latn lij_Latn lij_Latn lij_Latn srd_Latn lij_Latn lij_Latn srd_Latn lij_Latn srd_Latn lij_Latn lij_Latn lij_Latn lij_Latn srd_Latn lmo_Latn lij_Latn lij_Latn lij_Latn lij_Latn lij_Latn lij_Latn lmo_Latn lmo_Latn lmo_Latn srd_Latn srd_Latn lmo_Latn lmo_Latn lmo_Latn lmo_Latn lmo_Latn srd_Latn srd_Latn lmo_Latn lmo_Latn lmo_Latn lmo_Latn srd_Latn bug_Latn srd_Latn bug_Latn lmo_Latn bug_Latn lmo_Latn sun_Latn srd_Latn lmo_Latn lij_Latn srd_Latn srd_Latn srd_Latn lmo_Latn srd_Latn lmo_Latn lmo_Latn lmo_Latn lmo_Latn lij_Latn lmo_Latn lmo_Latn lmo_Latn lmo_Latn lmo_Latn lmo_Latn lmo_Latn lmo_Latn lij_Latn lij_Latn lij_Latn lij_Latn srd_Latn lij_Latn srd_Latn scn_Latn vec_Latn vec_Latn srd_Latn srd_Latn vec_Latn srd_Latn ita_Latn lmo_Latn vec_Latn srd_Latn srd_Latn kea_Latn vec_Latn vec_Latn srd_Latn scn_Latn glg_Latn vec_Latn srd_Latn lij_Latn